**Anexă**

 **la Hotărârea nr. 182/2021**

**ACTUL CONSTITUTIV, ACTUALIZAT,**

**AL SOCIETĂȚII PAZĂ ŞI PROTECŢIE CLUJ S.R.L.**

 Judeţul Cluj, prin Consiliul Judeţean Cluj, cu sediul în Municipiul Cluj-Napoca, Calea Dorobanţilor, nr. 106, în calitate de asociat unic, prin Hotărârea Consiliului Judeţean Cluj nr. 195/2010, a hotărât să constituie Societatea PAZĂ ŞI PROTECŢIE CLUJ S.R.L.

**CAPITOLUL I - DENUMIREA, FORMA JURIDICĂ, SEDIUL, DURATA, OBIECTUL DE ACTIVITATE**

**Art. 1. (1)** Denumirea societăţii: PAZĂ ŞI PROTECŢIE CLUJ S.R.L.

**(2)** În orice factură, ofertă, comandă, tarif, prospect şi alte documente întrebuinţate în comerţ, emanând de la societate trebuie să se menţioneze denumirea, forma juridică, sediul social, capitalul social subscris cât şi cel vărsat; dacă societatea deţine o pagină de internet proprie, informaţiile vor fi publicate şi pe pagina de internet a societăţii.

**Art. 2. (1)** Societatea PAZĂ ŞI PROTECŢIE CLUJ S.R.L. este persoană juridică română, având forma juridică de societate cu răspundere limitată, cu unic asociat Judeţul Cluj, prin Consiliul Judeţean Cluj, potrivit dispoziţiilor Legii privind societățile nr. 31/1990, republicată, cu modificările şi completările ulterioare.

**(2)** Aceasta îşi desfăşoară activitatea în conformitate cu legile române şi cu prevederile prezentului act constitutiv.

**Art. 3. (1)** Sediul social este în Municipiul Cluj-Napoca, str. Alexandru Vaida Voevod nr. 53-55, Județul Cluj, iar activitatea se desfăşoară şi în alte clădiri, construcţii sau amenajări de pe teritoriul judeţului Cluj.

**(2)** Sediul societăţii poate fi schimbat potrivit hotărârii asociatului unic şi cu respectarea procedurii legale de modificare a actului constitutiv.

**(3)** Societatea va putea înfiinţa sucursale, filiale, puncte de lucru şi agenţii atât în România, cât şi în străinătate.

**(4)** La data înfiinţării societatea are puncte de lucru în localităţile:

Câmpia Turzii, str. Laminoriştilor, F.N.;

Gherla, P-ţa Libertăţii, nr. 3;

Dej, str. Ecaterina Teodoroiu, nr. 34A, bl. R'2, ap.1;

Turda, str. Potaissa, nr. 2;

Huedin, str. Horea nr. 1;

**Art. 4.** Durata de funcţionare a societăţii este nelimitată, începând de la data înmatriculării la Oficiul Registrul Comerţului.

**Art. 5. (1)** Domeniul principal de activitate este:

801 Activităţi de protecţie şi gardă.

**(2)** Obiectul principal de activitate este:

 8010 – Activităţi de protecţie şi gardă.

 **(3)** Obiectul secundar de activitate este:

 4321 – lucrări de instalaţii electrice;

 5210 – depozitări (activităţi de depozitare arme şi muniţii);

 7112 – activităţi de inginerie şi consultanţă tehnică legate de acestea;

 7490 – alte activităţi profesionale, ştiinţifice şi tehnice n.c.a.;

 7739 – activităţi de închiriere şi leasing cu alte masini, echipamente şi bunuri tangibile n.c.a. (activităţi de închirieri arme şi muniţii);

8020 – activităţi de servicii privind sistemele de securizare;

 8424 - activităţi de ordine publică şi de protecţie civilă;

 8425 - activităţi de luptă împotriva incendiilor şi de prevenire a acestora;

 8559 – alte forme de învăţământ n.c.a.

**Art. 6.** Activităţile menţionate la acest capitol vor fi desfăşurate cu respectarea condiţiilor legale şi numai după obţinerea eventualelor avize, acorduri şi autorizaţii.

**Art. 7. (1)**Emblema societăţii este:

****

**(2)** Emblema se va aplica pe antetul tuturor actelor societăţii, precum şi pe echipamentele, utilajele şi autovehiculele pe care le are în dotare.

**CAPITOLUL II - CAPITALUL SOCIAL ŞI PĂRŢILE SOCIALE**

**Art. 8.** Capitalul social al societăţii PAZĂ ŞI PROTECŢIE CLUJ S.R.L. este în valoare de 650.200 lei divizat în 20 părţi sociale a câte 32.510 lei fiecare. Partea de beneficii şi pierderi a Judeţului Cluj este de 100%.

**Art. 9.** Capitalul social va putea fi majorat sau redus pe baza deciziei asociatului unic prin aport în natură sau în numerar ori profitul realizat, sau din încorporarea rezervelor, cu respectarea prevederilor legale.

**Art. 10.** Patrimoniul societăţii nu va putea fi grevat de datorii sau obligaţii personale ale asociatului, iar creditorii acestuia pot formula pretenţii numai asupra părţii din profitul societăţii ce i se va repartiza sau ce i se va cuveni la lichidarea societăţii.

**Art. 11.** Cesiunea parţială sau totală a părţilor sociale se poate face pe baza hotărârii asociatului unic, în condiţiile prevăzute de lege.

**CAPITOLUL III - CONDUCEREA, ADMINISTRAREA ŞI FUNCŢIONAREA SOCIETĂŢII**

**Art. 12.** Conducerea societăţii se face de către asociatul unic prin Administratorul desemnat.

**Art. 13.** Drepturile şi obligaţiile asociatului unic sunt cele care revin adunării generale în cazul celorlalte forme de societăţi.

**Art. 14.** Asociatul unic adoptă hotărâri atât în privinţa activităţilor societăţii, cât şi referitor la politicile sale economice şi comerciale.

**Art. 15.** Atribuţiile asociatului unic sunt următoarele:

a) aprobă structura organizatorică a societăţii, organigrama şi statul de funcţii;

b) numeşte şi revocă în condiţiile legii Administratorul, auditorul, lichidatorii, stabilind indemnizaţiile acestora;

c) aprobă regulamentul de organizare şi funcţionare;

d) stabileşte competenţele şi responsabilităţile Administratorului;

e) analizează, modifică şi aprobă programul de activitate al societăţii şi bugetul anual de venituri şi cheltuieli;

f) hotărăşte cu privire la contractarea de împrumuturi bancare, acordarea de garanţii şi realizarea investiţiilor;

g) aprobă sau modifică bilanţul, contul de profit şi pierderi după aprobarea raportului Administratorului. Situațiile financiare vor fi însoțite de raportul auditorului statutar.

h) aprobă repartizarea pe destinaţii a profitului net;

i) hotărăşte majorarea şi reducerea capitalului social;

j) hotărăşte asupra modificărilor aduse actului constitutiv;

k) hotărăşte asupra modalităţilor de evaluare în vederea determinării valorii patrimoniului societăţii;

l) hotărăşte asupra schimbării obiectului de activitate sau al sediului social;

**Administrarea societăţii**

**Art. 16.** Societatea este condusă de un Administrator numit prin hotărâre a Consiliului Judeţean Cluj şi este desemnat în persoana doamnei Habala Orieta Maria, cetăţean român, născută la data de \_\_\_\_\_, în localitatea \_\_\_\_\_\_\_, judeţul \_\_\_\_\_\_, domiciliată în municipiul \_\_\_\_\_\_\_, str. \_\_\_\_\_\_, nr. \_\_\_\_, ap.\_\_\_\_, identificată prin C.I. seria \_\_\_\_, nr. \_\_\_\_\_\_\_, eliberat de \_\_\_\_\_\_\_\_\_, la data de \_\_\_\_\_\_, cu C.N.P. \_\_\_\_\_\_\_\_\_\_.

**Art. 17.** Administratorul este însărcinat cu îndeplinirea tuturor actelor necesare şi utile pentru realizarea obiectului de activitate al societăţii, cu excepţia celor rezervate de lege şi de prezentul act constitutiv asociatului unic.

**Art. 18. (1)** Administratorul este numit de Consiliul Judeţean Cluj, durata mandatului este de 4 ani, cu posibilitatea reînnoirii acestuia, dacă şi-a îndeplinit în mod corespunzător atribuţiile, ca urmare a unui proces de evaluare.

(2) Administratorul provizoriu al societății poate fi numit pe o perioadă de 4 luni, cu posibilitatea prelungirii până la 6 luni.

(3) Termenul de administrator provizoriu este echivalent cu cel de administrator în textul prezentului Act constitutiv.”

**Art. 19.** Consiliul Judeţean Cluj în calitate de asociat unic are următoarele competenţe de bază, care nupot fi delegate Administratorului:

a) stabilirea direcţiilor principale de activitate şi de dezvoltare ale societăţii;

b) stabilirea sistemului contabil şi de control financiar şi aprobarea planificării financiare;

c) supravegherea activităţii administratorului;

d) introducerea cererii pentru deschiderea procedurii insolvenţei societăţii, potrivit Legii privind procedurile de prevenire a insolvenţei si de insolvenţă nr. 85/2014, actualizată, cu modificările şi completările ulterioare.

**Art. 20.** Administratorul va putea să încheie acte juridice în numele şi în contul societăţii, prin care să dobândească bunuri pentru aceasta sau să înstrăineze, să închirieze, să schimbe ori să constituie în garanţie bunuri aflate în patrimoniul societăţii, în condiţiile prevăzute de Legea privind societățile nr. 31/1990, republicată, cu modificările şi completările ulterioare, de Legea administraţiei publice locale nr. 215/2001, republicată, cu modificările şi completările ulterioare, precum şi a altor acte normative incidente*.*

**Art. 21.** Administratorul, reprezintă societatea în raporturile cu tertii şi în justiţie.

**Art. 22.** Obligaţiile şi răspunderea Administratorului, sunt reglementate de dispoziţiile referitoare la mandat şi de cele special prevăzute de Legea privind societățile nr. 31/1990, republicată, cu modificările şi completările ulterioare.

**Art. 23.** Indemnizaţia administratorului PAZĂ ŞI PROTECŢIE CLUJ S.R.L. se stabileşte la nivelul salariului de bază brut corespunzător funcției contractuale de șef serviciu din cadrul aparatului de specialitate al Consiliului Județean Cluj.

**Art. 24.** Administratorul este responsabil cu luarea tuturor măsurilor aferente conducerii societăţii, în limitele obiectului de activitate al societăţii şi cu respectarea competenţelor exclusive rezervate de lege sau de actul constitutiv al societăţii.

**Art. 25.** Administratorul poate fi revocat de către Consiliul Judeţean Cluj în condiţiile legii.

**Art. 26.** Administratorul este răspunzător de îndeplinirea obligaţiilor în condiţiile dispoziţiilor privitoare la mandat şi a celor special prevăzute de lege.

**Art. 27. (1)** Administratorul care într-o anumită operaţiune, direct sau indirect, are interese contrare celor ale societăţii, precum şi soţia, rudele sau afinii acestora până la gradul al patrulea inclusiv, are obligaţia de a se abţine.

**(2)** Nerespectarea obligaţiilor prevăzute la alin. (1) atrage răspunderea individuală civilă, materială, administrativă şi penală pentru daunele produse societăţii.

**Art. 28. Audit statutar**

Situațiile financiare ale societății sunt supuse auditului statutar care se efectuează de către auditori statutari, persoane fizice sau juridice autorizate în condițiile legii.

Situațiile financiare anuale, auditate potrivit legii, se depun la unitățile teritoriale ale Ministerului Finanțelor Publice.

Auditul statutar va fi exercitat în condițiile prevăzute de Legea nr. 162/2017 privind auditul statutar al situațiilor financiare anuale și al situațiilor financiare anuale consolidate și de modificare a unor acte normative.

Este numit în calitate de auditor statutar:

1. Domnul FĂTĂCEAN GHEORGHE, cetățean român, născut la data de \_\_\_\_\_\_\_\_\_\_\_\_\_\_\_\_\_, județul \_\_\_\_\_\_\_\_\_\_\_\_\_\_\_\_\_\_\_, domiciliat în municipiul \_\_\_\_\_\_\_\_\_\_\_\_\_\_\_\_\_\_\_\_\_\_\_, str.\_\_\_\_\_\_\_\_\_\_\_\_\_\_\_\_, nr. \_\_\_\_, ap. \_\_\_\_\_, identificat prin \_\_\_\_\_\_\_, seria \_\_\_\_\_\_\_, nr.\_\_\_\_\_\_\_\_\_\_\_\_\_, eliberat de \_\_\_\_\_\_\_\_\_\_\_\_\_\_ la data de \_\_\_\_\_\_\_\_\_\_\_\_\_\_\_\_\_\_, cu CNP \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cod fiscal RO 22297892, auditor financiar – membru al Camerei Auditorilor Financiari din România cu număr de autorizație 3644/2010.

 **Art. 29.** Auditul intern este asigurat de auditorii interni din aparatul de specialitate ai Consiliului Județean Cluj.

 **Art. 30**. În exercitarea atribuţiilor ce îi revin, Administratorul emite decizii.

 **Art. 31.** Administratorul societăţii Pază şi Protecţie Cluj S.R.L. va transmite ASOCIATULUI UNIC, spre aprobare, Actul constitutiv și Regulamentul de organizare și funcționare al societății, actualizate conform prevederilor O.U.G nr. 109/2011, cu modificările și completările ulterioare.

Actul constitutiv poate fi modificat prin hotărârea asociatului unic, adoptată în condiţiile legii. După fiecare modificare a actului constitutiv, administratorul va depune la registrul comerţului, în termen de 15 zile, actul modificator şi textul complet al acestuia, actualizat cu toate modificările.

**Art. 32.** Va transmite ASOCIATULUI UNIC, spre aprobare, Planul de administrare în vederea realizării indicatorilor de performanță financiari și nefinanciari. Indicatorii de performanță financiari și nefinanciari ai administratorului societăţii vor face obiectul unui act adițional la contractul de mandat.

**Art. 33.** Administratorul societății Pază și Protecție Cluj S.R.L. elaborează Codul de Etică.

**CAPITOLUL IV - EXERCIŢIUL FINANCIAR**

**Art. 34.** Exerciţiul financiar începe la 1 ianuarie şi se încheie la 31 decembrie a fiecărui an.

**Art. 35. Salarizarea personalului**

Nivelul salariilor pentru personalul de conducere şi execuţie al societăţii se stabileşte şi se poate modifica de către conducerea societăţii.

 **Art. 36. Amortizarea activelor corporale și necorporale**

Amortizarea activelor corporale și necorporale din patrimoniul societății se va calcula în conformitate cu prevederile legale.

 **Art. 37. Evidenţa contabilă şi situațiile financiare anuale**

1. Contabilitatea se ține în limba română și în moneda națională, iar situațiile financiare se întocmesc potrivit reglementărilor contabile aplicabile.
2. Situațiile financiare anuale ale societății vor fi verificate de către auditorul statutar, în conformitate cu normele legale.

**Art. 38.** Societatea va întocmi bilanţul şi contul de profit şi pierderi, va ţine evidenţa activităţii economico-financiare, în conformitate cu normele legale.

Societarea va ține, prin grija administratorului toate registrele prevăzute de lege.

**Art. 39. Calculul şi repartizarea profitului**

1. Profitul societăţii se stabileşte pe baza situațiilor financiare anuale aprobate de Acționarul unic.
2. Profitul impozabil se stabileşte ca diferenţă între suma totală a veniturilor încasate şi suma cheltuielilor efectuate pentru realizarea acestor venituri. Diferenţa rezultată reprezintă beneficiul cuvenit asociatului ca dividende.

**CAPITOLUL V - TRANSPARENȚA. OBLIGAȚII DE RAPORTARE**

**Art. 40**.(1)Societatea, prin grija administratorului, trebuie să publice pe pagina proprie de internet următoarele documente și informații:

1. Hotărârile acționarului unic, în termen de 48 de ore de la data adunării;
2. Situațiile financiare anuale, în termen de 48 de ore de la aprobare;
3. Raportările contabile semestriale, în termen de 45 de zile de la încheierea semestrului;
4. Raportul de audit anual;
5. CV-ul administratorului și nivelul remunerației;
6. Rapoartele administratorului societății;
7. Codul de etică, în termen de 48 de ore de la adoptare, respectiv data de 31 mai a fiecărui an, în cazul revizuirii.

 (2) Situațiile financiare anuale, raportările contabile semestriale, raportul de audit anual și Raportul semestrial al administratorului sunt păstrate pe pagina proprie de internet a societății pe o perioadă de cel puțin 3 ani.

**CAPITOLUL VI - DIZOLVAREA, FUZIUNEA ŞI DIVIZAREA**

**Dizolvareasocietăţii**

**Art. 41.** Societatea se dizolvă prin:

1. imposibilitatea realizării obiectului de activitate al societăţii;
2. declararea nulităţii societăţii;
3. hotărârea asociatul uiunic;
4. hotărârea Tribunalului, la cererea oricărei persoane interesate şi ONRC, în cazurile prevăzute de lege;
5. deschiderea procedurii de insolvenţă pentru incapacitate de plată;

**Art. 42.** Societatea nu va fi dizolvată dacă, până la rămânerea irevocabilă a hotărârii judecătoreşti de dizolvare, capitalul social este adus la valoarea minimului legal prevăzut de lege;

**Înscrierea dizolvării în registrul comerţului**

**Art. 43.** Dizolvarea societăţii se înscrie în registrul comerţului şi se publică în Monitorul Oficial al României, potrivit dispoziţiilor legii.

**Efectele dizolvării**

**Art. 44. (1)** Dizolvarea societăţii are ca efect deschiderea procedurii lichidării. La data rămânerii irevocabile a hotărârii judecătoreşti de dizolvare, persoana juridică intră în lichidare. Dacă în termen de 3 luni de la data rămânerii irevocabile a hotărârii judecătoreşti de dizolvare nu se procedează la numirea lichidatorului, judecătorul delegat, la cererea oricărei persoane interesate, numeşte un lichidator în condiţiile stabilite de Legea nr. 31/1990, legea societăţilor, republicată, cu modificările şi completările ulterioare.

**(2)** Dacă judecătorul nu a fost sesizat cu nici o cerere de numire în termenul prevăzut de lege persoana juridică se radiază din oficiu din registrul comerţului.

**CAPITOLUL VII - LICHIDAREA SOCIETĂŢII**

**Hotărârea de lichidare**

**Art. 45.** Asociatul unic hotărăşte lichidarea societăţii şi numirea lichidatorilor, cu majoritatea prevăzută pentru modificarea actului constitutiv. În cazul în care majoritatea nu a fost obţinută, numirea se face de tribunal.

**Art. 46.** Actul de numire a lichidatorilor, menţionând puterile conferite acestora sau sentinţa care îi ţine locul sau alte acte ulterioare care aduc schimbări în persoana acestora se depun, prin grija lichidatorilor, la oficiul registrului comerţului pentru înscriere şi publicare în Monitorul Oficial al României.

**Art. 47.** Asociatul unic va prezenta lichidatorilor o dare de seamă asupra gestiunii pentru timpul trecut de la ultima situaţie financiară aprobată până la începerea lichidării.

**Art. 48.** În cazul în care societatea aflată în lichidare este în stare de insolvenţă, lichidatorul este obligat să ceară deschiderea procedurii insolvenţei. Toate actele care emană de la societate vor arăta ca aceasta este în lichidare.

**Încheierea lichidării**

**Art. 49.** Lichidarea societăţii trebuie terminată în cel mult 3 ani de la data dizolvării, dacă tribunalul nu a prelungit acest termen.

**Art. 50.** După încheierea lichidării, lichidatorii vor cere radierea societăţii din registrul comerţului şi vor depune registrele şi actele societăţii, după aprobarea socotelilor şi terminarea repartiţiei, la registrul comerţului.

**CAPITOLUL VIII - MODIFICAREA ACTULUI CONSTITUTIV**

**Art. 51.** Actul constitutiv poate fi modificat de către asociatul unic cu respectarea condiţiilor de fond şi de formă prevăzute de lege pentru încheierea lui, în situaţii precum: schimbarea obiectului principal de activitate; modificarea capitalului social; dizolvarea şi lichidarea societăţii; interesul autorităţii locale o impune, etc.

**CAPITOLUL IX - LITIGII**

**Art. 52.** Litigiile societăţii cu persoanele fizice sau juridice se soluţionează pe cale amiabilă, în caz contrar competenţa aparţinând Secţiei Comerciale din cadrul Tribunalului Cluj.

**CAPITOLUL X - DISPOZIŢII FINALE**

**Art. 53.** Prevederile prezentului act constitutiv se completează cu dispoziţiile legale referitoare la societățile cu capital de stat, ale Legii nr. 31/1990, republicată, cu modificările și completările ulterioare, ale O.U.G. 109/2011 privind guvernanța corporativă a întrepribnderilor publice, cu modificările și completările ulterioare, ale Codului civil și celelalte reglementări legale în vigoare.

Încheiat astăzi ………………........, în ................exemplare originale.

Asociat unic

JUDEŢUL CLUJ,

prin Consiliul Judeţean

Președinte

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**